Kadrina Vallavalitus
kadrina@kadrina.ee

	Teie: 28.11.2023 nr 7-1/26-56 

Meie: 28.12.2023 nr 7.2-3.3/7811-2	
Kadrina valla üldplaneeringu ja keskkonnamõju strateegilise hindamise eelnõu kooskõlastamata jätmine

Kadrina valla üldplaneeringu tähelepanekud:

Kadrina vallas paikneb neli ohtliku ettevõtet: Vedelgaas OÜ Sedaksi viljakuivati vedelgaasipaigaldis, Vedelgaas OÜ Reideni Plaat Kardina vedelgaasipaigaldis, Airok OÜ Aru PM vedelgaasipaigaldis, Alexela AS Tuisumäe viljakuivati vedelgaasipaigaldis.

Tingimused ohtliku ettevõtte ohualas:

•	Igapäevaselt tuleb jälgida, et (potentsiaalselt) keskkonnaohtlikud objektid ning ohtlikud ettevõtted ei kujuta endast reaalset ohtu ümbritsevale keskkonnale, eriti pinnasele ja põhjaveele;
•	Ohtliku käitise mõjualasse tegevuse kavandamisel, sh olemasoleva tootmise  laiendamisel tuleb juhtumipõhiselt hinnata käitisega seonduvaid riske ja ohte, juhindudes kemikaaliseaduses sätestatud korrast;
•	Võimalusel tuleb vältida uue ohtliku ettevõtte kavandamist elutähtsa teenuse osutamiseks kasutatavate ehitiste kõrvale. Tagada tuleb ohutu kaugus ja luua puhvertsoonid ohtliku ettevõtte ja elamurajoonide, ühiskondlike ehitiste alade, puhkealade ning peamiste transpordiliinide vahel;
•	Ohtliku ettevõtte ohualasse jääva maa-ala planeerimisel tuleb planeering või ehitusprojekt kooskõlastada Päästeametiga;
•	Uue ohtliku ettevõtte kavandamisel tuleb hinnata keskkonnamõju olulisust seaduses sätestatud korras. Arvesse tuleb võtta teisi piirkonnas olemasolevaid ning piirkonda kavandatavaid tegevusi ja võimalikku koosmõju nendega. 
Üldplaneeringus palume välja tuua käitiste tegevusega seotud võimalikud ohud ja riskid ning nende mõju hinnang planeeritavale.
Üldplaneeringus tuleb arvestada olemasolevate riskiallikatega. Soovi korral on võimalik kasutada Päästeameti avaandmeid (https://www.rescue.ee/et/juhend/avaandmed/suuronnetuse-ohuga-ja-ohtlikud-ettevotted). 
Juhime tähelepanu asjaolule, millega üldplaneeringus arvestada:

1.	Üldplaneeringus ei saa anda uue tegevuse puhul väga konkreetset sisendit ohualade ulatuste kohta. Samas tuleb kirjeldada asukoha valiku piiranguid, anda üldine hinnang doominoefekti võimaluse kohta ning sellest tulenevalt teha järeldused, millised võivad olla meetmed tagajärgede ennetamiseks ja leevendamiseks.
2.	Üldplaneeringus tuua välja täiendavad objektid, mille puhul on vajalik koostada detailplaneering:
a.	suurõnnetuse ohuga või ohtlikkus ettevõttes muudatuste tegemine, mis ei nõua planeerimisseadusest tulenevalt detailplaneeringut;
b.	suurõnnetuse ohuga või ohtlikku ettevõtte või nende ohualasse planeerimine, kui tegemist ei ole tiheasutusaladega.

Ülaltoodud asjaoludest ning kemikaaliseaduse § 32 lõikest 6 lähtuvalt jätab Päästeamet Kadrina valla üldplaneeringu ja keskkonnamõju strateegilise hindamise aruande eelnõu kooskõlastamata.

Infoks: Uute kortermajade ja ühiskondlike hoonete planeerimisel arvestada ruumiplaneeringuga selliselt, et operatiivsõidukitel oleks piisavalt ruumi hoonetele ligipääsuks.

Lugupidamisega

(allkirjastatud digitaalselt)
Alar Tetting
peainspektor
Ohutusjärelevalve büroo

322 2709
alar.tetting@rescue.ee